open-index/open-wikipedia-markdown huggingface dataset:
Միկրոնեզիայի Դաշնային Նահանգներ

Միկրոնեզիան գտնվում է Օվկիանիայում։ Մայրաքաղաքը Պալիկիրն է, բայց ամենամեծ և ամենազարգացած քաղաքը Վենոն է։ Բնակչությունը չի անցնում 150 000-ից։ Տարածքը կազմում է 702 կմ²։ Բնակչության 95%-ից ավելին դավանում է քրիստոնեություն, մնացածը՝ տեղական կրոններ։ Պետական լեզուն անգլերենն է։

## Ծանոթագրություններ

Կատեգորիա:Միկրոնեզիայի ֆեդերատիվ նահանգներ
Կատեգորիա:Գաճաճ պետություններ
Կատեգորիա:Կղզի պետություններ
Կատեգորիա:Կղզիներ այբբենական կարգով
Կատեգորիա:ՄԱԿ-ի անդամ երկրներ
Կատեգորիա:Լիբերալ ժողովրդավարություններ
Կատեգորիա:Անգլիախոս երկրներ և տարածքներ
Կատեգորիա:1986 հիմնադրված պետություններ և տարածքներ
Կարեն Նազարյան (կենսաֆիզիկոս)

**Կարեն Բաբկենի Նազարյան** (), հայ կենսաֆիզիկոս։ Կենսաբանական գիտությունների դոկտոր (1993)։

## Կենսագրություն
1971 թվականին ավարտել է Երևանի պետական համալսարանը։ 1972-1973 թվականներին աշխատել է Երևանի ֆիզիկայի ինստիտուտում, 1978 թվականից՝ ՀՀ ԳԱԱ մոլեկուլային կենսաբանության ինստիտուտում, 1993 թվականից՝ օրգանաառանձնահատուկ սպիտակուցների լաբորատորիայի վարիչ, 1994-1997 թվականներին` Ժնևի համալսարանի բժշկական ֆակուլտետի Մոլեկուլային կենսաբանության ինստիտուտի պրոֆեսոր, 1997 թվականից` Եկեղեցիների համաշխարհային խորհրդի հայաստանյան կլոր սեղան գրասենյակի տնօրեն։

## Գործունեություն
Աշխատանքները վերաբերում են գլխուղեղի նյարդաառանձնահատուկ սպիտակուցների ֆիզիկաքիմիական և կենսաբանական հատկությունների, գլիկոլիտիկ ֆերմենտների վերմոլեկուլային կառուցվածքի և տրանսկիպցիայի մակարդակով կարգավորման առանձնահատկություններին, ինչպես նաև կենսաբանական շարժընթացների համակարգչային մոդելավորման, մասնավորապես սպիտակուցսպիտակուցային և սպիտակուց-լիգանդ կոմպլեքսների փոխազդեցության ուսումնասիրություն նոր էֆեկտիվ ֆիզիոլոգիապես ակտիվ նյութերի համակարգչային ինժեներիայի խնդիրներին։

## Գիտական հրապարակումներ

* D. Hakobyan, K. Nazaryan, Investigation of enolase and phosphoglycerate mutase interaction using molecular dynamics simulation. FEBS Journal 272 (s1), G3-013P, 2005.
* Դ. Է. Հակոբյան, Կ. Բ. Նազարյան, Էնոլազի և ֆոսֆոգլիցերատ մուտազի
* փոխազդեցության համակարգչային մոդելավորում, ՀՀ ԳԱԱ Զեկույցներ, 2005, 105, 283-287.
* D. Hakobyan, K. Nazaryan, Investigation of Interaction between Enolase and Phosphoglycerate. Mutase using Molecular Dynamics Simulation. J. Biol. Struct. Dynamics, vol 23(6), 625-634, 2006.
* Molecular Dynamics Simulation of Interactions in Glycolytic Enzymes, Biochemistry (Moscow),  2006, 71(4), 370-376.
* D. Hakobyan, K. Nazaryan, Molecular dynamics simulation of complex formation and possibility of channelling between Phosphoglycerate Mutase and Enolase. Biophys. J. 2131-Pos/B479, 2006.
* D. Hakobyan, K. Nazaryan, “Study of Interactions between Neuron-Specific Enolase and B-type Phosphoglycerate Mutase with Molecular Dynamics Simulations”. Abstract Biophysical Journal for 54th Annual Meeting, 2009.
* D. Hakobyan, K. Nazaryan, “Molecular Dynamics Study of Interaction and Substrate Channeling between Neuron-Specific Enolase and B-type Phosphoglycerate Mutase”. Proteins/Bioinformatics/ 2010, 78 (7), 1691-1704.
* Hakobyan D., Varzhabetyan L., Nazaryan K. Molecular dynamics of α-tubulin and indibulin interaction. The New Armenian Medical Journal, 2010, 4 (1), 55-56.
* L. R. Varzhabetyan, D. V. Glazachev, and K. B. Nazaryan. Molecular Dynamics Simulation. Study of Tubulin Dimer Interaction with Cytostatics. Molecular Biology, 2012, Vol. 46, No. 2, pp.&nbsp;316–321

## Ծանոթագրություններ

Կատեգորիա:1947 ծնունդներ
Կատեգորիա:ԵՊՀ շրջանավարտներ
Կատեգորիա:Երևան քաղաքում ծնվածներ
Կատեգորիա:Կենսաբանական գիտությունների դոկտորներ
Կատեգորիա:Հայ կենսաֆիզիկոսներ
Կատեգորիա:Հոկտեմբերի 15 ծնունդներ
Մծբինի պայմանագիր (363)

**Մծբինի պայմանագիր**, (հայտնի է նաև **«ամոթալի» հաշտություն** անվամբ), Հռոմի կայսր Հովիանոսի և Սասանյան Պարսկաստանի թագավոր Շապուհի միջև կնքված պայմանագիր։

Հռոմի և Պարսկատանի միջև հարաբերությունները գնալով սրվում էին, և դրա արդյունքում 359 թվականին պատերազմ է բռնկվում։ Շապուհն իր 100 հազարանոց զորքով հարձակվում է Միջագետքի ուղղությամբ և պաշարում Դիարբեքիր քաղաքը։ Երկար դիմադրությունից հետո, 30 հազար մարդ կորցնելու գնով, Շապուհին հաջողվում է նվաճել քաղաքը։ Պարսից արքային կանգնեցնելու համար Կոստանդիոսն իր զորքով գալիս է Կեսարիա։ Պատերազմող կողմերից յուրաքանչյուրը ցանկանում էր իր կողմը թեքել Արշակին, որն իր բանակով պատերազմում կարող էր վճռական դեր կատարել։

Հուլիանոս զորավարը կայսրի հրամանով 359 թվականի գարնանը Թրակիայից իր լեգեոններով Արևելք է տեղափոխվում, սակայն Հուլիանոսը, ապստամբելով Կոստանդիոսի վրա, իրեն կայսր է հայտարարում։ Կոստանդիոսը 361 թվականի նոյեմբերի 3-ին Կիլիկիայում մահանում է, որից հետո Հուլիանոսը շարունակում է պատերազմական գործողություններն ընդդեմ Շապուհի, որը պլանավորել էր Արշակի օգնությամբ թիկունքից հարվածել Շապուհին, սակայն դա չի իրագործվում և 363 թվականի մի ընդհարման ժամանակ մահանում է։ Այդ լուրից հետո հռոմեական զորքը կայսր է նշանակում Հովիանոսին, որը օգտակար չի համարում պատերազմը շարունակելը և 363 թվականին Շապուհի հետ պայմանագիրը է կնքում։

Հովիանոսի կնքած պայմանագիրը հայտնի է «ամոթալի պայմանագիր» անունով։ «Ամոթալի» է կոչվում այն պատճառով, որ Հովիանոսը Պարսկաստանին զիջում է ոչ միայն հռոմեական կայսրության տակ գտնվող մի շարք նահանգներ, այլ նաև Արևմտյան Հայաստանի գավառները՝ Աղձնիք, Մոկք, Կորդուք, Ծավդեք և Ռեհիմենե, և հրաժարվում է այլևս օգնություն տրամադրել իր դաշնակցին։

## Կետեր
363 թվականին Մծբինում կնքած պայմանագիրը պարունակում էր հետևյալ դրույթները՝

* Հռոմը Պարսկաստանին է զիջում անդրտիգրիսյան այն երկրները, որոնք 298 թվականի Մծբինի պայմանագրով անցել էին Հռոմին. հարավային Հայաստանի Աղձնիք, Մոկք, Կորդուք, Ծավդեք և Ռեհիմենե գավառները՝ 15 բերդերով ու քաղաքներով, որոնց թվում՝ Մծբինը, Սինգարան և Կաստրա-Մավրորումը։
* Հռոմը պարտավորվում էր այդուհետ չխառնվել Մեծ Հայքի գործերին։ Հովիանոս կայսրը պարտավորվում էր չօգնել Մեծ Հայքին, եթե Շապուհ II-ը պատերազմ սկսեր նրա դեմ։ Դրանով Շապուհ II-ի համար լավ իրավիճակ էր ստեղծվում Մեծ Հայքի վրա հարձակվելու համար։

## Ծանոթագրություններ

## Աղբյուրներ
* Փավստոս Բուզանդ, Հայոց Պատմություն, Ստ. Մալխասյանցի աշխարհաբար թարգմանությունը, նրա ներածությամբ և ծանոթագրություններով, Երևան, 1947 թ.։
* Հրանդ Արմէն, Պապ Արշակունի, Երուսաղէմ, 1958 թ.։

Կատեգորիա:Հռոմեա-պարսկական պատերազմներ
Կատեգորիա:Հռոմեական կայսրություն
Փիթեր Դայմոնդ

**Փիթեր Դայմոնդ** (, ), ամերիկացի ականավոր տնտեսագետ։ Հայտնի է ԱՄՆ անվտանգության ու սոցիալական քաղաքականության իր վերլուծությամբ և 1980-1990-ական թվականների վերջին սոցիալական ապահովագրման խորհրդատվական խորհրդում կատարած աշխատանքի համար։ Նոբելյան մրցանակի դափնեկիր՝ որոնողական համակարգերով շուկաների հետազոտման համար (2010)։

## Կենսագրություն
Փիթեր Դայմոնդը ծնվել է Նյու Յորք քաղաքում Ռուսական կայսրությունից և Ռումինիայից գաղթած հրեաների ընտանիքում։ Հայրը փաստաբան էր, մայրը՝ հաշվապահ։ Սովորել է Բրոնքսի ու Վուդմերի միջնակարգ դպրոցներում։

Մաթեմատիկայի բակալավրի աստիճանն ստացել է Յեյլի համալսարանում 1960 թ., իսկ գիտությունների թեկնածու աստիճանը՝ Մասաչուսեթսի տեխնոլոգիական ինստիտուտում 1963 թ.։ 1964-1965 թթ. եղել է Բերկլիի Կալիֆորնիայի համալսարանի պրոֆեսոր և դոցենտ։ 1966 թ. տեղափոխվել է Մասաչուսեթսի տեխնոլոգիական ինստիտուտ որպես պրոֆեսորի օգնական։ 1970 թ. նշանակվել է պրոֆեսոր, 1985-1986 թթ. զբաղեցրել է տնտեսագիտության դեպարտամենտի ղեկավարի պաշտոնը և 1997 թ. ստացել պրոֆեսորի կոչում։

1968 թ. Դայմոնդը ընտրվել է Էկոնոմետրիկ միության անդամ և զբաղեցրել նախագահի պաշտոնը։ 2003 թ. եղել է ԱՄՆ տնտեսագիտական ասոցիացիայի նախագահը։ 1978 թվականից ԱՄՆ գիտությունների և արվեստի ակադեմիայի, 1984 թվականից՝ Գիտությունների ազգային ակադեմիայի, իսկ 1988 թվականից՝ Սոցիալական ապահովագրության ազգային ակադեմիայի հիմնադիր անդամը։ 2008 թվականից Դայմոնդն ստացել է Ռոբերտ Բոլի մրցանակ՝ սոցիալական ապահովագրության ոլորտում զգալի ներդրումների համար։

Դայմոնդը սոցիալական ապահովագրության մասին գիրք («Սոցիալական ապահովության պահպանումը․ 2004 թվականի հավասարակշռված մոտեցում») է գրել Փիթեր Օրզագի հետ, ով նախագահ Օբամայի ղեկավարման բյուրոյի և բյուջեի նախկին տնօրենն էր։

2010 թ. ապրիլի 29-ին Դայմոնդը նախագահ Օբամայի կողմից հայտարարվեց Դաշնային ռեզերվային համակարգի ղեկավարման խորհրդի թափուր աշխատատեղի 3 թեկնածուներից մեկը։ Օգոստոսի 5-ին Սենատը քննեց Դայմոնդի թեկնածությունը, սակայն մերժեց վերջինիս։ Նախագահ Օբաման երկրորդ անգամ ներկայացրեց նրա թեկնածությունը սեպտեմբերի 13-ին։

Բեն Բերնանկեն, Դաշնային ռեզերվային համակարգի ներկայիս ղեկավարը, եղել է Դայմոնդի ուսանողը։

2010 թ. հոկտեմբերին Փիթեր Դայմոնդը Դեյլ Մորթենսենի հետ ստացել է Նոբելյան մրցանակ՝ որոնողական համակարգերով շուկաների հետազոտման համար։

## Ծանոթագրություններ

## Արտաքին հղումներ
* Փիթեր Դայմոնդի հրապարակումները  
* Հարցազրույց Փիթեր Դայմոնդի հետ  

Կատեգորիա:Ամերիկացի տնտեսագետներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Կատեգորիա:20-րդ դարի ամերիկացի տնտեսագետներ
Կատեգորիա:Եյլի համալսարանի շրջանավարտներ
Կատեգորիա:Հրեա նոբելյան մրցանակակիրներ
Կատեգորիա:Ամերիկացի նոբելյան մրցանակակիրներ
Քնի համաշխարհային օր

[մինի|աջից|[Նիկոլայ Կուզնեցով (նկարիչ)|Նիկոլայ Կուզնեցով, «Քնած աղջիկը», 1893 թվական]]
**Քնի համաշխարհային օր** (), նշվում է 2008 թվականից սկսած, Քնի բժշկության համաշխարհային ասոցիացիայի () Քնի համաշխարհային օրվա միջազգային կոմիտեի () նախաձեռնությամբ։ Նպատակը առողջ և ճիշտ քնի քարոզումն է, հասարակության ուշադրության հրավիրումը քնի բժշկական, կրթական և սոցիալական հիմնահարցերի վրա, ինչպես նաև քնի խանգարումների կանխարգելումն ու կառավարումը։

## Քնի համաշխարհային օրվա կարգախոսներ
Քնի համաշխարհային օրը նշվում է յուրաքանչյուր տարի՝ գարնանային գիշերահավասարին նախորդող ուրբաթ օրը։

## Հայաստանյան ակտիվություն
Հայաստանում Քնի համաշխարհային օրվա պաշտոնական WASM պատվիրակ բժիշկ-նյարդաբան, սոմնոլոգ Սամսոն Խաչատրյանի ջանքերով 2012 թվականից օրը նշվում է նաև Հայաստանում՝ Քնի խանգարումների հայկական ասոցիացիայի կողմից։

## Ծանոթագրություններ

Կատեգորիա:Միջազգային օրեր
Կատեգորիա:Քուն
Ածխաջրածին

[մինի|աջից|Պարզագույն ածխաջրածինը` [մեթան]]
**Ածխաջրածիններ**, օրգանական միացություններ, կազմված միայն ածխածնի և ջրածնի ատոմներից։ Ածխաջրածինները համարվում են օրգանական քիմիայի բազային միացությունները, բոլոր մնացած միացությունները համարվում են ածխաջրածինների ածանցյալներ։

Քանի որ ածխածինն ունի չորս վալենտային էլեկտրոններ, իսկ ջրածինը` մեկ, ապա պարզագույն ածխաջրածինը մեթանն է (CH4):

Որպես կանոն` ածխաջրածինները չեն խառնվում ջրի հետ, քանի որ ածխածնի և ջրածնի ատոմները ունեն գրեթե հավասար էլեկտրաբացասականություններ և կապերը մոլեկուլներում քիչ են բևեռացված։

## Դասակարգում
Կախված ածխածնային կմախքի կառուցվածքից ածխաջրածինները բաժանվում են երկու խմբի՝ ացիկլիկ և կարբոցիկլիկ ածխաջրածիններ։

Կախված ածխածին-ածխածին կապի կարգից ացիկլիկները լինում են հագեցած(ալկաններ) և չհագեցած (ալկեններ, ալկիններ, դիեններ)։ Կարբոցիկլերը լինում են ալիցիկլիկ և արոմատիկ։

## Ածխաջրածինների համեմատական աղյուսակ

## Պարզագույն ածխաջրածիններ

## Ածխածինը այլ տարրերի հետ օրգանական քիմիայում

## Ծանոթագրություններ

## Գրականություն
* Silberberg, Martin. Chemistry։ The Molecular Nature Of Matter and Change. New York։ McGraw-Hill Companies, 2004

## Արտաքին հղումներ
* Մեթանի մոլեկուլ

Կատեգորիա:Ածխաջրածիններ
Հայկական տափաստանային իժ

**Հայկական լեռնատափաստանային իժ**, **Հայկական տափաստանային իժ** (), իժերի ընտանիքին պատկանող թունավոր օձ։

## Նկարագրությունը
Ոչ մեծ իժ, մարմնի երկարությունը հասնում է մինչև 480 մմ, պոչի երկարությունը՝ 70-80 մմ։ Գլուխը խիստ ձգված է, դնչի ծայրը թեթևակիորեն բարձրացված և սրված է։

### Գունավորումը
Օձը վերևից ունի բաց մոխրագույն երանգավորում արտահայտված սև կայծակնանման նախշերով։ Փորը մուգ մոխրագույն է սև բծերով։

## Տարածվածություն
Հանդիպում են Թուրքիայի հյուսիս-արևելքում գտնվող Կարսի և Էրզրումի պրովինցիաներում ու Հայաստանի լեռնանտառային շրջաններում ծովի մակերևույթից 1000-2200 մ բարձրությունների վրա։

Այլ տվյալներով ՝ 1200–3000 մ։

### Բնակեցման պայմանները
Բնակեցնում է սարերի չոր թեքությունները, քարքարոտ լեռնային տափաստանները, լեռնանցքների ափերը։ Ամառային տապին իժը իջնում է ներքև՝ ավելի խոնավ շրջաններ։ Ձմեռում է մինչև ապրիլ-մայիս ժամանակահատվածը։

## Թույնի ներգործությունը
Հայկական թափաստանային իժը, ինչպես մնացած բոլոր իժերը, թունավոր է։ Թույնը հեմոլիտիկ ազդեցության է (ազդում է արյան և արյունաստեղծ օրգանների վրա)։ Խայթոցը ներկայացնում է մեծ վտանգ ընտանի կենդանիների և մարդու համար։ Խայթված կենդանիները մահանում են արյան անմակարդելիության և ներքին արյունհոսությունների պատճառով։

## Սնունդը
Օձը սնվում է մկնանման կրծողներներով, ուղղաթևերով և մողեսներով։ Ոչ մեծ առանձնյակները միայն ուղղաթևերով։

## Ձմեռումը
Իժը ձմեռում է քարանձավներում, ձմեռումը սկսվում է հոկտեմբերին։

## Նման տեսակներ
Հայկական տափաստանային իժը տարբերվում է Դարևսկու իժից ավելի նեղ և ցածր, ավելի սուր գլխով։

## Ծանոթագրություններ

## Արտաքին հղումներ
*The Reptile Database: Vipera eriwanensis

Կատեգորիա:Իժեր
Կատեգորիա:Խոցելի տեսակներ
Վալենտին Թոփուրիձե

**Վալենտին Բագրատի Թոփուրիձե** (, ), վրացի խորհրդային քանդակագործ։ ՎԽՍՀ ժողովրդական նկարիչ (1958), ԽՍՀՄ Գեղարվեստի ակադեմիայի թղթանդամ (1958)։ ԽՄԿԿ անդամ 1945 թվականից։

Սովորել է Թբիլիսիի գեղարվեստի ակադեմիայում (1924-1931)։ Աշխատանքներից են՝ Լ. Կեցխովելու (քար, 1935-1936), Վ. Ի. Լենինի (բրոնզ, 1956) հուշարձանները, Ի. Ճավճավաձեի և Ա. Ծերեթելու հուշարձանի՝ Ա. Ծերեթելու ֆիգուրը (բրոնզ, 1958), Թբիլիսիում, Վ. Ի. Լենինի կիսանդրին (մարմար, 1938, Վրաստանի կոմկուսի Կենտկոմի շենքում), «Հաղթանակ» արձանը Չիաթուրայի թատրոնի շենքի վրա (բրոնզ, 1950)։ Արժանացել է ԽՍՀՄ պետական մրցանակի (1950)։

## Ծանոթագրություններ

Կատեգորիա:Վրացի քանդակագործներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:20-րդ դարի քանդակագործներ
Կատեգորիա:ԽՄԿԿ անդամներ
Կատեգորիա:Թբիլիսիի գեղարվեստի ակադեմիայի շրջանավարտներ
Կատեգորիա:ԽՍՀՄ նկարիչների միության անդամներ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Ստալինյան մրցանակի դափնեկիրներ
Կատեգորիա:Դիդուբեի պանթեոնում թաղվածներ
Լեմիկ Նազարով

**Լեմիկ Հունանի Նազարով** (), հայ պրոկտոլոգ։ Բժշկական գիտությունների դոկտոր (1974), պրոֆեսոր (1981), ՀՀ ԳԱԱ ակադեմիկոս (1996)։

## Կենսագրություն
1958 թվականին ավարտել է Մոսկվայի Սեչենովի անվան բժշկական ինստիտուտը։ Աշխատել է Սեմաշկոյի անվան Կենտրոնական կլինիկական հիվանդանոցում, Գերցենի անվան ուռուցքաբանության ինստիտուտում։ 1969-1974 թվականներին` ՌԽՖՍՀ առողջապահության ԳՀԼ ուռուցքապրոկտոլոգիայի բաժնի, 1975-1990 թվականներին` Երևանի բժիշկների կատարելագործման ինստիտուտի պրոկտոլոգիայի ամբիոնի վարիչ, 1985-1998 թվականներին՝ Պրոկտոլոգիայի ԳՀԻ հիմնադիր-տնօրեն։

Հայաստանում պրոկտոլոգիայի հիմնադիրներից մեկն է։

## Գործունեություն
Լեմիկ Նազարովն ավելի քան 155 գիտական աշխատությունների, այդ թվում՝ 2 մենագրությունների հեղինակ է։ Աշխատանքները վերաբերում են ընդհանուր պրոկտոլոգիայի, հաստ աղիքի ուռուցքների, ֆունկցիոնալ ու բորբոքային հիվանդությունների վիրահատական բուժման խնդիրներին։

## Երկեր
*Свищи прямой кишки, М., 1966.
*Восстановительные операции на толстой кишке, М., 1978
*Синдром раздраженной толтой кишки, Е., 1994 (համահեղինակ)

## Ծանոթագրություններ

Կատեգորիա:1933 ծնունդներ
Կատեգորիա:1998 մահեր
Կատեգորիա:Բժշկական գիտությունների դոկտորներ
Կատեգորիա:Երևան քաղաքում մահացածներ
Կատեգորիա:Թիֆլիս քաղաքում ծնվածներ
Կատեգորիա:ՀՀ ԳԱԱ ակադեմիկոսներ
Կատեգորիա:Հայ բժիշկներ
Կատեգորիա:Հայ պրոկտոլոգներ
Կատեգորիա:Հայ պրոֆեսորներ
Կատեգորիա:Հունվարի 8 մահեր
Կատեգորիա:Սեպտեմբերի 1 ծնունդներ
Արման Թոքաթյան

**Արման Թոքաթյան (Թոքաթլյան)** (), հայ երգիչ (դրամատիկական տենոր)։

## Կենսագրություն
Արման Թոքաթյանը ծնվել է Պլովդիվում։ 1904 թվականին ընտանիքով տեղափոխվել է Եգիպտոս։ 1911 թվականին Ալեքսանդրիայում երգել է Կոմիտասի երգչախմբում, 1919-1922 թվականներին Միլանում մշակել ձայնը։ 1922-1947 թվականներին, որպես մեներգիչ, հանդես է եկել Նյու Յորքի «<Մետրոպոլիտեն օպերա» թատրոնում։
Լավագույն դերերգերից են՝
* Տուրիդդու (Մասկանիի «Գեղջկական ասպետություն»)
* Ֆաուստ (Գունոյի «Ֆաուստ»)
* Կավարադոսի (Պուչչինիի «Տոսկա»)
* Ռուդոլֆ (Պուչչինիի «Բոհեմա»)
* Ալֆրեդ (Վերդիի «Տրավիատա»)
* Ռադամես (Վերդիի «Աիդա»)
* Խոզե (Բիզեի «Կարմեն»)
* Ֆիգարո (Ռոսինիի «Սևիլյան սափրիչ»)
* Կանիո (Լեոնկավալոյի «Պայացներ»)
Հանդես է եկել հայկական երգերի կատարումներով։

## Ծանոթագրություններ

Կատեգորիա:Ամերիկահայ օպերային երգիչներ
Կատեգորիա:Բուլղարահայ երգիչներ
Կատեգորիա:Տենորներ
Թռուցիկ

200px|մինի|Թռուցիկների բաժանում անցորդներին

**Թռուցիկ** ( - ճիչ, կոչ), ագիտացիոն թերթիկ, սովորաբար անլեգալ։ Այն բովանդակում է ակտիվ գործողության՝ ցույցերի, գործադուլների, զինված ապստամբության կոչ։ 

Կատեգորիա:Փաստաթղթեր
Էլվին Էլիոթ Ռոթ

**Էլվին Էլիոթ Ռոթ** (, ), ամերիկացի տնտեսագետ, Հարվարդի համալսարանի պրոֆեսոր։ Մեծ ներդրում է ունեցել խաղերի տեսության, շուկայական համակարգերի թեորիայի, փորձարարական տնտեսության մեջ։ 2012 թվականին Լլոյդ Շեպլիի հետ արժանացավ Նոբելյան մրցանակի«Շուկայական համակարգերի թեորիայի և տեսության կայուն բաշխման» համար։

## Կենսագրություն
Էլվին Էլիոթ Ռոթը ծնվել է Նյու Յորքում, հույների ընտանիքում. նրա ծնողները ուսուցիչներ էին։ Սովորել է Քվինսի Մարտին Վան Բյուրենի անվան միջնակարգ դպրոցում, բայց 15 տարեկանում թողեց այն։ Ընդունվեց Կոլումբիական համալսարանի ճարտարագիտական բաժնում։ 1971 թվականին, երբ ավարտեց համալսարանը, սովորեց նաև մագիստրատուրա և ասպիրանտուրա բաժիններում՝ Սթենֆորդի համալսարանում (1974 թվական)։ 
1986 թվականից 1995 թվականներին դասավանդել է Երուսաղեմի հունական համալսարանում։

## Պատկերասրահ

Alvin E. Roth 3 2012.jpg
Alvin E. Roth 2 2012.jpg
Nobel Prize winners 2012.jpg
Al Roth, Sydney Ideas lecture 2012b.jpg
FIRST FLOOR, STUDY, NORTHEAST CORNER LOOKING SOUTH - Zane Grey House, West side of Scenic Drive, Lackawaxen, Pike County, PA HABS PA,52-LACK,3-11.tif
FIRST FLOOR, KITCHEN - Zane Grey House, West side of Scenic Drive, Lackawaxen, Pike County, PA HABS PA,52-LACK,3-16.tif
EAST ELEVATION - Zane Grey House, West side of Scenic Drive, Lackawaxen, Pike County, PA HABS PA,52-LACK,3-1.tif
FIRST FLOOR, VIEW INTO STUDY FROM NORTHWEST CORNER - Zane Grey House, West side of Scenic Drive, Lackawaxen, Pike County, PA HABS PA,52-LACK,3-14.tif


## Ծանոթագրություններ

Կատեգորիա:Ամերիկացի տնտեսագետներ
Կատեգորիա:Ամերիկացի նոբելյան մրցանակակիրներ
Կատեգորիա:Սթենֆորդի համալսարանի շրջանավարտներ
Կատեգորիա:Հարվարդի համալսարանի դասախոսներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:20-րդ դարի ամերիկացի տնտեսագետներ
Կատեգորիա:Կոլումբիայի համալսարանի շրջանավարտներ
Կատեգորիա:Գուգենհայմի կրթաթոշակառուներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Հրեա նոբելյան մրցանակակիրներ
Կատեգորիա:20-րդ դարի ամերիկացի գրողներ
Թռչնիկ

**Թռչնիկ**, ամսօրյա, այնուհետև՝ կիսամսյա հանդես։ Հրատարակվել է 1861 - 1862-ին, Կոստանդնուպոլսում։ Խմբագիր-տնօրեն՝ Գ. Պալյան։ Հարել է հայ հասարակական մտքի պահպանողական թևին։ Միջանկյալ դիրք է գրավել «Մեղուի» և «Արևելյան դար»-ի բանակռվում։ Մասնակցել է գրաբար-աշխարհաբար բանավեճին՝ հօգուտ աշխարհաբարի։ Տպագրել է բանաստեղծություններ, աշխարհագրական, բնագիտական, առողջապահական հոդվածներ, խորհուրդներ մանուկներին, զվարճալի պատմություններ։

## Ծանոթագրություններ

Կատեգորիա:Հայկական գիտական պարբերականներ
Կատեգորիա:Հայկական գրական պարբերականներ
Կատեգորիա:Հայկական մանկական պարբերականներ
Կատեգորիա:Օսմանյան կայսրության հայկական հանդեսներ
Ալկուբիլյա դե Նոգալես (քաղաք)

**Ալկուբիլյա դե Նոգալես** ( Alcubilla de Nogales), քաղաք և մունիցիպալիտետ Իսպանիայում։ Մտնում է Կաստիլիա և Լեոն ինքնավար համայնքի կազմում գտնվող Սամորա պրովինցիայում։ Մունիցիպալիտետը գտնվում է *Բենավենտե ի Լոս Վալես* շրջանի (կոմարկի) կազմում։ Զբաղեցնում է 13,70 կմ² մակերես։ Ըստ 2010 թվականի մարդահամարի տվյալների՝ բնակչությունը 147 մարդ է։ Հեռավորությունը պրովինցիայի վարչական կենտրոնից 93 կմ է։

Քաղաքի հովանավորը համարվում է սուրբ Վերիսիմոն։

## Բնակչություն

## Ծանոթագրություններ

## Արտաքին հղումներ
* Պաշտոնական էջ 

Կատեգորիա:Իսպանիայի քաղաքներ
Կատեգորիա:Կաստիլիա և Լեոնի բնակավայրեր
Դեյլ Մորթենսեն

**Դեյլ Թոմաս Մորթենսեն** (, ), ամերիկացի ականավոր տնտեսագետ, Նոբելյան մրցանակի դափնեկիր՝ որոնողական համակարգերով շուկաների հետազոտման համար (2010)։

## Կենսագրություն
1961 թվականին Ուիլամեթի համալսարանում ստացել է բակալավրի աստիճան, իսկ 1967 թվականին Կարնեգի Մելոնի համալսարանում՝ տնտեսագիտության դոկտորի աստիճան։ 1965 թվականից դասավանդել է Հյուսիսարևմտյան համալսարանում, որտեղ 1975 թվականից՝ պրոֆեսոր։ 1996-2000 թվականներին եղել է Տնտեսագիտական դինամիկայի միության նախագահը։ 2005 թվականին ստացել է Աշխատանքի տնտեսագիտության ինստիտուտի մրցանակ։ Փիթեր Դայմոնդի և Քրիսթոֆեր Պիսարիդեսի հետ ստացել է Նոբելյան մրցանակ՝ որոնողական համակարգերով շուկաների հետազոտման համար (2010)։

## Աշխատություններ
* Job search, the duration of unemployment and the phillips curve (1970)
* Wage Dispersion։ Why are Similar People Paid Differently (2003)

## Ծանոթագրություններ

## Արտաքին հղումներ
* Դեյլ Մորթենսենի մասին Հյուսիսարևմտյան համալսարանի կայքում 

Կատեգորիա:Ամերիկացի տնտեսագետներ
Կատեգորիա:Տնտեսագիտության բնագավառում Նոբելյան մրցանակի դափնեկիրներ
Կատեգորիա:20-րդ դարի ամերիկացի տնտեսագետներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Թոքի քաղցկեղից մահացածներ
Կատեգորիա:Ամերիկացի ոչ գեղարվեստական գրողներ
Կատեգորիա:Ամերիկացի գիտնականներ
Կատեգորիա:20-րդ դարի ամերիկացի գրողներ
Մինաս Շորշորով

**Մինաս Խաչատուրի Շորշորով** (, ), մետաղագիտության և մետաղների ֆիզիկայի բնագավառի հայ խորհրդային գիտնական, Երկրորդ համաշխարհային պատերազմի (1941-1945) մասնակից, տեխնիկական գիտությունների դոկտոր (1964), պրոֆեսոր (1968)։

## Կենսագրություն
Ավարտել է Մոսկվայի Բաումանի անվան բարձրագույն տեխնիկական ուսումնարանը (1949)։ 1951-1953 թվականները՝ ԽՍՀՄ Գիտությունների ակադեմիայի էլեկտրաթերմիայի և էլեկտրաեռակցման բաժանմունքի գիտնական քարտուղար։ 1953 թվականից աշխատում է ԽՍՀՄ Գիտությունների ազգային ակադեմիայի Բայկովի անվան մետալուրգիայի ինստիտուտում, 1959 թվականից կոմպոզիցիոն նյութերի և պաշտպանական պատվածքների փոշեմետալուրգիայի բաժնի վարիչ։ 1979 թվականից՝ ԽՍՀՄ Գիտության և տեխնիկայի պետական կոմիտեին կից փոշեմետալուրգիայի գիտական խորհրդի պաշտպանական պատվածքների բաժանմունքի և ԽՍՀՄ Գիտությունների Ակադեմիայի մետալուրգիական պրոցեսների ֆիզիկաքիմիական հիմունքների գիտական խորհրդի կոմպոզիցիոն նյութերի ու պաշտպանական պատվածքների փոշեմետալուրգիայի բաժանմունքի նախագահ։ Շորշորովը կոմպոզիցիոն նյութագիտության հիմնադիրն է ԽՍՀՄ-ում։ Շորշորովի բազմաթիվ գյուտերն արմատավորվել են մետալուրգիայում, մեքենաշինության մեջ, էլեկտրոնային տեխնիկայում։ 1968 թվականին Մոսկվայի մետալուրգիական երեկոյան ինստիտուտում հիմնադրել է «կոմպոզիցիոն նյութերի եռակցում և ստացում» մասնագիտությամբ եռակցման պրոցեսների մետալուրգիայի ամբիոն (մինչև 1978 թվականը՝ ամբիոնի վարիչ)։ Աշխատությունները վերաբերում են տարասեռ նյութերի կոնտակտային փոխազդեցությանը, մետաղական համաձուլվածքներում ֆազային փոխակերպումներին և ջերմամեխանիկական ամրացմանը, պաշտպանական պատվածքների փոշեմետալուրգիային։ Պ․ Պ․ Անոսովի (1966) և Ա․ Ա․ Բայկովի (1981) անվան մրցանակներ։ Լոնդոնի թագավորական ընկերության արտասահմանյան անդամ (1980)։ Պարգևատրվել է աշխատանքային կարմիր դրոշի շքանշանով։

Կատեգորիա:20-րդ դարի ֆիզիկոսներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:Հայրենական մեծ պատերազմի հայ մասնակիցներ
Կատեգորիա:ՌԴ գիտության վաստակավոր գործիչներ
Կատեգորիա:Ռուսահայ պրոֆեսորներ
Կատեգորիա:Ռուսահայ ֆիզիկոսներ
Կատեգորիա:Տեխնիկական գիտությունների դոկտորներ
Կատեգորիա:Ֆիզիկոսներ այբբենական կարգով
Կատեգորիա:Մոսկվայի հայկական գերեզմանատանը թաղվածներ
Կատեգորիա:Ռուսահայ գիտնականներ
Թռչնապատկեր

[մինի|[Թութանխամոնի բազեն]]

**Թռչնապատկեր**, քանդակային և նկարչական կերպավորումով զարդապատկեր։

Տարածված է բոլոր մշակույթներում։ Հայաստանում թռչնապատկերներ հանդիպում են սկսած քարի դարից (ժայռապատկերներ)։ Ունեցել են խորհրդանշական (ծիսական, կնքագիտական, տոհմա-զինանշանային և այլն) և գեղարվեստական նշանակություն։ Լայնորեն կիրառվել են միջնադարյան պատկերազարդ ձեռագրերի խորաններում, անվանաթերթերում ու լուսանցքներում, կրոնական ու աշխարհիկ շենքերի որմերին, կոթողների և խաչքարերի վրա։ Միջնադարի հայ հեղինակները (Ստեփանոս Սյունեցի, Ներսես Շնորհալի և արագիլի պատկերով թաս, ջնարակած կավ (Դվին, XIII դար, Հայաստանի պատմության պետական թանգարան, Երևան) ուրիշներ) խորանների թռչնապատկերները (նաև կենդանիների, բույսերի պատկերները) համարել են Հին և Նոր կտակարանների այլաբանություն։ Ձեռագրերում թռչունները, անկախ խորհրդանշական իմաստից, թռչնապատկեր Թանադն վանքի Սուրբ Ստեփանում եկեղեցու հարավային ճակատին, բարձրաքանդակ (XIII դար) պատկերվել են սխեմատիկ-ոճավորված (Վասպուրականի մանրանկարչության դպրոց), ոճավորված՝ հիմնականում պահպանելով բնական ձևը (մանրանկարչության դպրոցների մեծ մասում) և ընդհուպ մոտենալով բնական պլաստիկ ձևերին (Կիլիկիայի մանրանկարչության դպրոց)։ Մեր ժամանակներում թռչնապատկերներն օգտագործվում են գրքի ձևավորման ասպարեզում։

Կատեգորիա:Նկարչություն
Դևոն Բոստիկ

**Դևոն Բոստիկ** (, ), կանադացի դերասան։

## Կենսագրություն
Դևոն Բոստիչը ծնվել է Կանադայում, կինոգործիչների ընտանիքում։ Հայրը՝ Ջո Բոստիկը, եղել է դերասան, և մայրը՝ Ստեֆանի Գորինը, քասթինգ-տնօրեն։ Մոր ծնողները եղել են ներգաղթյալներ Անգլիայից, իսկ հայրն ունեցել է նորվեգական արմատներ։

Իր առաջին դերը Դևոն Բոստիկն ստացել է յոթ տարեկանում՝ նկարահանվելով կանադական «Դատաբժշկական փորձաքննության գաղտնիքները» հեռուստասերիալի դրվագներից մեկում։ Այնուհետև նա կատարել է երկրորդական դերեր այնպիսի ֆիլմերում, ինչպիսիք են «Ուրվականային թիմ», «Ուրիշը», «Մեռյալների երկիրը»։ Դերասանի համար հաջողակ է եղել Բրենթի դերը 2009 թվականին թողարկված «Սղոց 6» ֆիլմում։

2010-2012 թվականներին Դևոն Բոստիկը նկարահանվել է «Թուլամորթի օրագիրը» ֆիլմերի շարքում, որն ստեղծվել է գրող Ջեֆ Կինիի գրքերի հիման վրա։ Բոստիկը մարմնավորել է Ռոդրիկին՝ գլխավոր հերոսի ավագ եղբորը, որը հաճախ ծաղրում է նրան։ Շարքի երկրորդ ֆիլմում՝ «Ռոդրիկի կանոնները», Դևոնի կերպարը դարձել է առանցքային։ Չորրորդ ֆիլմում դերասանական ամբողջ հին կազմը փոխարինվել է նորով, ինչը հրահրել է հանդիսատեսի վրդովմունքը, որին հատկապես նրանց դուր չի եկել Դևոն Բոստիկի փոխարինումը, որը, նրանց կարծիքով, Ռոդրիկի դերի լավագույն կատարողն էր։ Այդ ֆիլմերի համար Բոստիկն ստացել է երկու մրցանակ և երկու անվանակարգ «Young Artist Award» մրցանակաբաշխությունում։

2012 թվականին Դևոն Բոստիկը նկարահանվել է «Ամենասարսափելի ֆիլմը 3D» կատակերգական սարսափ ֆիլմում։ 2014 թվականից մինչև 2017 թվականը նա նկարահանվել է «Հարյուր» հանրաճանաչ հեռուստասերիալի գլխավոր դերերից մեկում։ Սկզբում նա մասնակցել է լսումների Մոնտիի դերի համար, բայց վերջնական արդյունքում ստացել է Ջասպեր Ջորդանի դերը։

## Ընտրյալ ֆիլմագրություն

## Ծանոթագրություններ

Կատեգորիա:21-րդ դարի դերասաններ
Կատեգորիա:Կանադացի դերասաններ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Մելչով

**Մելչով** (), կոմունա Գերմանիայում։ Տեղակայված է Բրանդենբուրգի տարածքում։

Մտնում է Բարնիմ նահանգի կազմի մեջ։ Ենթարկվում է Բիզենտալ-Բարնիմի կառավարությանը։ Բնակչությունը կազմում է 899 մարդ (2010 թվականի դեկտեմբերի 31-ի տվյալներով)։ Տարածքը կազմում է 51,56 կմ2։ Պաշտոնական կոդը՝ 12 0 60 161։

Կոմունան ընդգրկված է 2 գյուղական համայնքների մեջ։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Քրիսթոֆեր Պիսարիդես

**Քրիսթոֆեր Պիսարիդես** (, ), հույն-բրիտանացի ականավոր տնտեսագետ, Նոբելյան մրցանակի դափնեկիր՝ որոնողական համակարգերով շուկաների հետազոտման համար (2010)։ Ներկայումս (2014) Լոնդոնի տնտեսագիտական դպրոցում ղեկավարում է տնտեսագիտության ամբիոնը։ Գիտական աշխատանքները վերաբերվում են մակրոտնտեսագիտությանը, մասնավորապես՝ աշխատանքի տնտեսագիտությանը և քաղաքատնտեսությանը։ Աստանայի տնտեսագիտական 5-րդ ֆորումի մասնակից, մասնակցել է «Նոր Ղազախստան» թեմայով բանավեճերին։ 2012 թվականի մարտին ստացել է Եվրասիայի՝ գիտնականների տնտեսագիտական ակումբի պատվավոր պրոֆեսորի կոչում։

## Կենսագրություն
1970 թվականին Էսեքսի համալսարանում ստացել է տնտեսագիտության բակալավրի աստիճան, իսկ 1971 թվականին՝ մագիստրոսի աստիճան։ Արդյունքում, աշխատանքի է անցել Լոնդոնի տնտեսագիտական դպրոցում, որտեղ 1973 թվականին ստացել է դոկտորի աստիճան՝ մաթեմատիկոս-տնտեսագետ Միտիո Մորիսիմի ղեկավարությամբ։ 1976 թվականից Լոնդոնի տնտեսագիտական դպրոցի մակրոտնտեսագիտության հետազոտական ծրագրերի ղեկավարն է։

Ներկայումս (2014) ղեկավարում է տնտեսագիտական ֆակուլտետի տնտեսագիտության ամբիոնը, ինչպես նաև Տնտեսագիտական ցուցանիշերի ուսումնասիրման կենտրոնի հետազոտական ծրագրերի տնօրենն է։

## Մրցանակներ և կոչումներ
* Աշխատանքի տնտեսագիտության ինստիտուտի մրցանակ (Դեյլ Մորթենսենի հետ, 2005)
* Բրիտանական ակադեմիայի անդամ
* Էկոնոմետրիկ միության անդամ
* Նոբելյան մրցանակ տնտեսագիտության բնագավառում՝ Փիթեր Դայմոնդի և Դեյլ Մորթենսենի հետ՝ որոնողական համակարգերով շուկաների հետազոտման համար
* Հոբելյանական մեդալ «Ղազախստանի Հանրապետության անկախության 20 տարի» (2012)

## Աշխատություններ
* Job Matchings with State Employment Agencies and Random Search (1979)
* Short-Run Equilibrium Dynamics of Unemployment Vacancies, and Real Wages (1985) 
* Unemployment and Vacancies in Britain (1986) 
* Job Creation and Job Destruction in the Theory of Unemployment (1994) 
* Equilibrium Unemployment Theory (2000)
* Structural Change in a Multi-Sector Model of Growth

## Ծանոթագրություններ

## Արտաքին հղումներ
* Քրիսթոֆեր Պիսարիդեսի անձնական էջը 

Կատեգորիա:Անգլիացի տնտեսագետներ
Կատեգորիա:Բրիտանացի տնտեսագետներ
Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:Հույն տնտեսագետներ
Ջիմ Փարսոնս

**Ջիմ Փարսոնս** (, ), ամերիկացի դերասան։ Ծնվել և մեծացել է Տեխաս նահանգի Հյուստոն քաղաքում։ Հայտնի է «Մեծ պայթյունի տեսությունը» () հեռուստասերիալում մարմնավորած «Շելդոն Կուպեր» կերպարով։ Արժանացել է բազմաթիվ մրցանակների և պատվոգրերի, այդ թվում՝ Ոսկե Գլոբուս մրցանակի, չորս անգամ ստացել է Էմմի մրցանակ։

## Կենսագրություն
Ջիմ Փարսոնսը ծնվել և մեծացել է Հյուստոնում։ 1991 թվականին ավարտել է միջնակարգ դպրոցը։ Ներկայումս Ջիմը ապրում է Լոս Անջելեսում։ Սիրում է նվագել դաշնամուր և հետևել սպորտային իրադարձություններին։ Կարիերայի սկզբնական շրջանում նկարահանվել է մի շարք գովազդային հոլովակներում։ 2012 թվականի մայիսի 18-ին Նյու Յորք Թայմս () ամերիկյան օրաթերթը հրապարակեց Փարսոնսի հոմոսեքսուալ լինելու փաստը։

### Կարիերայի բեկումնային աճ
[350px|մինի|ձախից|«[Բիգ Բանգ տեսությունը» հեռուստասերիալի դերասանները Կոմիկ-կոնում, 2009]]

«Բիգ Բանգ տեսությունը» (), հեռուստասերիալի սցենարը ընթերցելուց հետո Փարսոնսը որոշեց մասնակցել «դոկտոր Շելդոն Կուպեր» կերպարի համար անցկացվող լսումներին։ Փարսոնսի լսումների ժամանակ Չակ Լորրին`() հեռուստասերիալի ստեղծողը, տպավորված լինելով որոշում է, որ Փարսոնսը պետք է մարմնավորի Շելդոն Կուպերի կերպարը։ Նկարահանման այս փորձը խաղում է մեծ դեր Փարսոնսի կարիերայում։

## Ֆիլմագրություն
250px|մինի|աջից|Ջիմ Փարսոնս ()

### Երաժշտական տեսահոլովակներ

## Ծանոթագրություններ

## Արտաքին հղումներ
* 

Կատեգորիա:1973 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Մարտի 24 ծնունդներ
Կատեգորիա:Ամերիկացի կատակերգուներ
Կատեգորիա:Ամերիկացի պրոդյուսերներ
Կատեգորիա:Հոլիվուդյան փառքի ծառուղի
Մեծ պայթյունի տեսությունը

**Մեծ պայթյունի տեսությունը** (), Չակ Լորրիի () և Բիլ Փրեդիի () կողմից ստեղծված ամերիկյան սիթքոմ է։ Հեռուստասերիալի պրեմիերան տեղի է ունեցել 2007 թվականի սեպտեմբերի 24-ին ամերիկյան CBS հեռուստառադիոցանցով։ Սերիալում ներկայացվում է երկու երիտասարդ ֆիզիկոսների (*Շելդոն Կուպեր և Լեոնարդ Հովստետդեր*) և նրանց գրավիչ հարևանուհու (*Փենի*) կյանքը։

## Ստեղծումը
2006 - 2007 թվականների հեռուստատեսային սեզոնի համար նախատեսված ֆիլմի նախնական թողարկումը էապես տարբերվեց հետագա թողարկման ձևաչափից։ Ժամանակի ընթացքում սիթքոմի գործող գլխավոր հերոսներին միացան այլ կերպարներ։ Սերիալի գիտական խորհրդատուն է համարվում Կալիֆորնիայի համալսարանի աստղագիտության և ֆիզիկայի պրոֆեսոր Դեյվիդ Սալցբերգը ()։

### Սաունդթրեք
Սիթքոմի սաունդթրեքը գրվել է  կանադական ալտերնատիվ ռոք խմբի կողմից։ Սերիալում հնչում է միայն մեկ հատված, սակայն 2007 թվականի հոկտեմբերի 9-ին վաճառքի էր հանվել երգի ամբողջական տարբերակը։

## Հիմնական դերակատարները
* **Լեոնարդ Հովստեդտեր** (Ջոնի Գալեկի)
* **Շելդոն Կուպեր** (Ջիմ Պարսոնս)
* **Փենի** (Քեյլի Կուոկո)
* **Հովարդ Վոլովից** (Սայմոն Հելբերգ)
* **Ռաջեշ Կուտրապալի** (Կունալ Նայար)
* **Բերնադետ Ռոստենկովսկի** (Մելիսա Ռաուշ)
* **Էմի Ֆարա Ֆաուլեր** (Մայիմ Բիալիկ)

## Ծանոթագրություններ

## Արտաքին հղումներ
* Պաշտոնական կայքը 

Կատեգորիա:ԱՄՆ-ի հեռուստաշոուներ
Կատեգորիա:Անգլերեն հեռուստասերիալներ
Կատեգորիա:Ամերիկյան հեռուստասերիալներ
Բագա (քաղաք)

**Բագա** (, , ), քաղաք և մունիցիպալիտետ Իսպանիայում, մտնում է Բարսելոնա նահանգի, ինչպես նաև Կատալոնիա ինքնավար համայնքի մեջ։ Տարածքը՝ 43,13 կմ²։ Բնակչության թիվը՝ 2361 մարդ (2010 թվականի տվյալներով)։

## Գտնվելու վայրը
Բագան տեղակայված է Լլոբրեգատ գետի հովտի գագաթին, Քադի բարձր լեռների ստորոտում։ Քաղաքն ինքնին գտնվում է ծովի մակարդակից 785 մ բարձրության վրա։

Բագան գտնվում է Բերգայի հյուսիսից 20 կմ դեպի հյուսիս, իսկ Դել Կադի գետնուղուց (այն հատում է Կադի լեռնաշղթան, որը կապվում է Լա Կերդանիայի շրջանի հետ) 7,5 կմ դեպի հարավ։

Մունիցիպալիտետն իր մեջ ներառում է փոքրիկ էքսկլավա դեպի արևմուտք։

## Պատմություն
Բագան հիմնադրվել է 9-րդ դարում, երբ Բերգուեդայի շրջանը վերանվանվեց Վիլֆրեդ Մազերի կողմից։

Քաղաքը վերակառուցվել է 13-րդ դարում Գալչերա IV դե Պինոսի կողմից և միջնադարյան քաղաքաշինության հազվագյուտ օրինակ է։ Քաղաքն արագորեն աճում էր, և 14-րդ դարի սկզբին քաղաքի պատերից այն կողմ պետք է կառուցվեր նոր թաղամաս, որպեսզի տեղավորեր իր աճող բնակչությունը։

## Տնտեսություն
Բաղայի տնտեսությունը ժամանակին կենտրոնացած էր տեքստիլ արդյունաբերության և հանքարդյունաբերության ոլորտի վրա։ Այս արդյունաբերությունները հիմք են հանդիսացել տնտեսության համար 18-րդ, 19-րդ և 20-րդ դարերում։ Այս արդյունաբերության փլուզումից ի վեր շրջանի տնտեսությունը կենտրոնացել է գյուղական տուրիզմի, ինչպես նաև ձմեռային սպորտով զբաղվող զբոսաշրջիկների համար։

## Բնակչություն

## Ծանոթագրություններ

## Արտաքին հղումներ
* Պաշտոնական կայք 
* Página web del Ayuntamiento
* Información de la Generalitat de Catalunya 
* Información del Institut d’Estadística de Catalunya
* Información sobre Bagà
* Página local sobre meteorología

Կատեգորիա:Իսպանիայի քաղաքներ
Անտրոդոկո

**Անտրոդոկո** (), կոմունա Իտալիայում, տեղակայված է Լացիոյի մարզում, ենթարկվում է Ռիետիի վարչական կենտրոնին։
250px|մինի|աջից|Դիրքը Ռիետիի նահանգում
Բնակչությունը կազմում է 2845 մարդ , խտությունը կազմում է 45 մարդ/քառ. կմ։ Զբաղեցնում է 63 քառ. կմ տարածք։ Փոստային ինդեքս - 2013, հեռախոսային կոդ - 0746։
Բնակավայրի հովանավոր է համարվում Սուրբ Աննան։ Քաղաքի օրը նշվում է հուլիսի 26-ին։

## Արտաքին հղումներ
* Քաղաքի պաշտոնական կայք 
* Վիճակագրության ազգային ինստիտուտ 
* http://www.istat.it/english/ 

Կատեգորիա:Իտալիայի քաղաքներ
Ասկրեա

**Ասկրեա** (), կոմունա Իտալիայում, տեղակայված է Լացիոյի մարզում, ենթարկվում է Ռիետիի վարչական կենտրոնին։
250px|մինի|աջից|Դիրքը Ռիետիի նահանգում
Բնակչությունը կազմում է 263 մարդ (2008), խտությունը կազմում է 18 մարդ/քառ. կմ։ Զբաղեցնում է 14 քառ. կմ տարածք։ Փոստային ինդեքս - 2020, հեռախոսային կոդ - 0765։

Ասկրեան գյուղատնտեսական կենտրոն է Տուրանո գետի միջին հովտում։ Սահմանակից է Կաստել դի Տորա, Կոլեջովե, Լոնգոնե Սաբինո, Մարչետելի, Պագանիկո Սաբինո, Պոցալյա Սաբինա, Ռոկա Սինիբալդա և Վարկո Սաբինո համայնքներին։

Բնակավայրի հովանավոր է համարվում Սուրբ Նիկողայոս Զմյուռնացին։ Տոնը նշվում է դեկտեմբերի 6-ին։

## Ժողովրդագրություն
Բնակչության դինամիկան

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:900
TimeAxis = orientation:vertical
AlignBars = justify
ScaleMajor = gridcolor:darkgrey increment:50 start:0
ScaleMinor = gridcolor:lightgrey increment:10 start:0
BackgroundColors = canvas:sfondo
BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
PlotData=
  color:barra width:20 align:left
  bar:1861 from:0 till:827
  bar:1871 from:0 till:861
  bar:1881 from:0 till:884
  bar:1901 from:0 till:803
  bar:1911 from:0 till:882
  bar:1921 from:0 till:856
  bar:1931 from:0 till:834
  bar:1936 from:0 till:780
  bar:1951 from:0 till:626
  bar:1961 from:0 till:498
  bar:1971 from:0 till:423
  bar:1981 from:0 till:308
  bar:1991 from:0 till:318
  bar:2001 from:0 till:284
PlotData=
  bar:1861 at: 827 fontsize:S text:827 shift:(-8,5)
  bar:1871 at: 861 fontsize:S text:861 shift:(-10,5)
  bar:1881 at: 884 fontsize:S text:884 shift:(-10,5)
  bar:1901 at: 803 fontsize:S text:803 shift:(-10,5)
  bar:1911 at: 882 fontsize:S text:882 shift:(-10,5)
  bar:1921 at: 856 fontsize:S text:856 shift:(-10,5)
  bar:1931 at: 834 fontsize:S text:834 shift:(-10,5)
  bar:1936 at: 780 fontsize:S text:780 shift:(-10,5)
  bar:1951 at: 626 fontsize:S text:626 shift:(-10,5)
  bar:1961 at: 498 fontsize:S text:498 shift:(-10,5)
  bar:1971 at: 423 fontsize:S text:423 shift:(-10,5)
  bar:1981 at: 308 fontsize:S text:308 shift:(-10,5)
  bar:1991 at: 318 fontsize:S text:318 shift:(-10,5)
  bar:2001 at: 284 fontsize:S text:284 shift:(-10,5)
TextData=
  fontsize:S pos:(20,20)
  text:Ըստ ISTAT-ի տվյալների


## Կոմունայի վարչություն
* Հեռախոս։ 0765 723112
* Էլեկտրոնային փոստ։ անհայտ

## Արտաքին հղումներ
* Վիճակագրության ազգային ինստիտուտ 
* http://www.istat.it/english/ 

Կատեգորիա:Իտալիայի բնակավայրեր
Ոտնացուպիկ

**Ոտնացուպիկ** (), բզակտուցավորների ընտանիքի թռչուն, որը գրանցված է Հայաստանի կարմիր գրքում։

## Կենսաբանական տարածում
Բնադրող-չվող և տարածված տեսակ է։ Բնակվում է լճափներին, ծանծաղ ճահճուտներում, թաց մարգագետիններում, գերադասում է նոսր բուսականությամբ դանդաղահոս ջրերը։ Սնվում է ծանծաղուտներում՝ ջրային միջատներով, խեցգետիններով և այլ անողնաշարավորներով։ Գարնանային վերադարձը մարտի առաջին կեսից ապրիլի սկիզբ է։ Ապրիլի 20-ից նկատվում են բնադրազույգերի ձևավորումը և արուների հարսանեկան խաղերը. 2 ախոյան արուներ կանգնում են դեմառդեմ, վզերը ձգում-երկարացնում, թևերի ծայրերը կախում և թռչկոտում։ Այն արուն (թույլը), որը չի կարողանում գերազանցել դիմացինի ոստյունների բարձրությունը, ինքնակամ թողնում է «մարտադաշտը»։ Ոտնացուպիկները բնադրում են առանձին զույգերով, նաև՝ փոքր գաղութներով։

## Մարմնի կառուցվածք
Մարմնի երկարությունը 35-40 սմ է, թևերի բացվածքը՝ 67-83 սմ, կենդանի զանգվածը՝ 130-150 գ։ Գլխի վերին մասը, մեջքը և թևերը սև են, ներքևից՝ սպիտակ։ Կտուցը սև է, ուղիղ, նրբագեղ, ոտքերը՝ վարդագույն, երկար ու բարակ։ Գլխի և ծոծրակի գույները փոփոխական են՝ սպիտակից մինչև խոշոր չափի սև հատվածով։ Հասուն արուի թիկնոցը բնադրման շրջանում փայլուն կանաչավուն սև է։ Էգի թևերը սև են, թիկնոցը՝ ավելի թույլ փայլով։ Հետբնադրման շրջանում արուի և էգի գագաթն ու ունկնկալը մոխրագույն են։ Երիտասարդի թիկնոցը և թևերը դարչնավուն են, փետուրները՝ բաց երիզված։ Թռչելիս նկատելի են դաստակի հոդում ծալված երկար ու եռանկյունաձև թևերը։

## Բազմացում
240-245 մմ տրամագծով և խոտաբույսերի չոր ցողուններից պատրաստված բույնը դնում է գետնին՝ պատահական փոսիկում։ Ձվադրում է մայիսի առաջին տասնօրյակից հունիսի առաջին տասնօրյակը։ Դնում է 44 մմ տրամագծով, բաց դարչնագույն և սև պտերով 2-5 ձու (հաճախ ձվադրում է նաև ուղղակի գետնին)։ Թխսակալում են էգը և արուն՝ 25-26 օր։ Առաջին թռչող ձագերը նկատվում են հունիսի վերջին։ Վտանգի դեպքում, չհեռանալով բնի շրջակայքից, անհանգիստ թռչում է բնի շրջագծով և աղմկոտ ճիչեր արձակում։ Աշնանային չուն դիտվում է օգոստոսի վերջից մինչև սեպտեմբերի առաջին կես։

## Տարածվածություն
Ենթատեսակը տարածված է Եվրասիայում և Աֆրիկայում՝ մինչև Հարավային Եվրոպա, դեպի արևելք՝ մինչև Մոնղոլիա և դեպի հարավ՝ մինչև Հարավային Աֆրիկա, Մադագասկար և Ցեյլոն։ Հայաստանում հիմնականում բնադրում է Արարատյան հարթավայրում, ինչպես նաև Արփի ու Սևանա լճի շրջակայքում։

## Պահպանություն
Տեսակը քիչ մտահոգող կարգավիճակով ընդգրկված է ԲՊՄՄ Կարմիր ցուցակում և գնահատվում է որպես խոցելի տեսակ։

Համաձայն վերջին հաշվառումների՝ Հայաստանում գրանցված է 50-70 զույգ։ Մոսկվայի կենդանաբանական այգում, որտեղ հայտնի է անազատ պայմաններում բազմանալու մեկ դեպք, գտնվում է 6 առանձնյակ։

Տեսակը միշտ եղել է սակավաթիվ։ Ձվադրման ժամանակ վնաս են կրում ընտանի անասունների կողմից։ Ոտնացուպիկի թվաքանակի վրա ազդում է ճահիճների չորացումը, թունաքիմիկատների օգտագործումը և շրջակա գյուղերի բնակիչների կողմից բնադրման ընթացքում թռչուններին անհանգստություն պատճառելը։

Պահպանվում է «Սևան» և «Արփի լիճ» ազգային պարկերում։

## Ծանոթագրություններ

## Արտաքին հղումներ
*Ոտնացուպիկ - Հայաստանի թռչուններ

Կատեգորիա:Կենդանիներ այբբենական կարգով
Կատեգորիա:Թռչուններ
Կատեգորիա:Քորդավորներ
Կատեգորիա:Ողնաշարավորներ
Կատեգորիա:Բզակտուցավորներ
Կատեգորիա:Խոցելի տեսակներ
Թոմաս Սարջենթ

**Թոմաս Սարջենթ** (, ), ամերիկացի ականավոր տնտեսագետ, Նոբելյան մրցանակի դափնեկիր՝ տնտեսության մակրո մակարդակում առկա պատճառահետևանքային կապերի էմպիրիկ հետազոտության համար (2011)։

## Կենսագրություն
1964 թվականին Բերկլիի Կալիֆորնիայի համալսարանում ստացել է բակալավրի աստիճան, 1968 թվականին Հարվարդի համալսարանում՝ գիտությունների թեկնածուի աստիճան։ 1970-1971 թվականներին դասավանդել է Փենսիլվանիայի, 1971-1987 թվականներին՝ Մինեսոտայի, 1991-1998 թվականներին՝ Չիկագոյի, 1998-2002 թվականներին՝ Ստենֆորդի, 2009 թվականից Փրինստոնի և 2002 թվականից Նյու Յորքի համալսարաններում։

1996 թվականին ստացել է Նեմերսի մրցանակ։ 1989-1992 թվականներին եղել է Տնտեսագիտական դինամիկայի միության, 2005 թվականին՝ Էկոնոմետրիկ միության, իսկ 2007 թվականին՝ ԱՄՆ տնտեսագիտական ասոցիացիայի նախագահը։

## Աշխատություններ
* Macroeconomic Theory (1979)
* Dynamic Macroeconomic Theory (1987)

## Գրականություն
* 

## Ծանոթագրություններ

## Արտաքին հղումներ
* Թոմաս Սարջենթի մասին Նյու Յորքի համալսարանի կայքում  
* Թոմաս Սարջենթի մասին Տնտեսագիտական հետազոտությունների ազգային բյուրոյի կայքում  

Կատեգորիա:20-րդ դարի ամերիկացի գրողներ
Կատեգորիա:20-րդ դարի ամերիկացի տնտեսագետներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի նոբելյան մրցանակակիրներ
Կատեգորիա:Ամերիկացի տնտեսագետներ
Կատեգորիա:Բրիտանական ակադեմիայի թղթակից-անդամներ
Կատեգորիա:Հարվարդի համալսարանի շրջանավարտներ
Կատեգորիա:Նոբելյան մրցանակի դափնեկիրներ
Կատեգորիա:Տնտեսագիտության բնագավառում Նոբելյան մրցանակի դափնեկիրներ
Վակոնե

**Վակոնե** (), կոմունա Իտալիայում, տեղակայված է Լացիոյի մարզում, ենթարկվում է Ռիետիի վարչական կենտրոնին։
250px|մինի|աջից|Դիրքը Ռիետիի նահանգում
Բնակչությունը կազմում է 267 մարդ (2008), խտությունը կազմում է 29 մարդ/քառ. կմ։ Զբաղեցնում է 9 քառ. կմ տարածք։ Փոստային ինդեքս - 2040, հեռախոսային կոդ - 0746։

## Ժողովրդագրություն
Բնակչության դինամիկան

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:550
TimeAxis = orientation:vertical
AlignBars = justify
ScaleMajor = gridcolor:darkgrey increment:50 start:0
ScaleMinor = gridcolor:lightgrey increment:10 start:0
BackgroundColors = canvas:sfondo
BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
PlotData=
  color:barra width:20 align:left
  bar:1861 from:0 till:304
  bar:1871 from:0 till:358
  bar:1881 from:0 till:410
  bar:1901 from:0 till:496
  bar:1911 from:0 till:510
  bar:1921 from:0 till:459
  bar:1931 from:0 till:462
  bar:1936 from:0 till:452
  bar:1951 from:0 till:414
  bar:1961 from:0 till:349
  bar:1971 from:0 till:290
  bar:1981 from:0 till:262
  bar:1991 from:0 till:265
  bar:2001 from:0 till:247
PlotData=
  bar:1861 at: 304 fontsize:S text:304 shift:(-8,5)
  bar:1871 at: 358 fontsize:S text:358 shift:(-10,5)
  bar:1881 at: 410 fontsize:S text:410 shift:(-10,5)
  bar:1901 at: 496 fontsize:S text:496 shift:(-10,5)
  bar:1911 at: 510 fontsize:S text:510 shift:(-10,5)
  bar:1921 at: 459 fontsize:S text:459 shift:(-10,5)
  bar:1931 at: 462 fontsize:S text:462 shift:(-10,5)
  bar:1936 at: 452 fontsize:S text:452 shift:(-10,5)
  bar:1951 at: 414 fontsize:S text:414 shift:(-10,5)
  bar:1961 at: 349 fontsize:S text:349 shift:(-10,5)
  bar:1971 at: 290 fontsize:S text:290 shift:(-10,5)
  bar:1981 at: 262 fontsize:S text:262 shift:(-10,5)
  bar:1991 at: 265 fontsize:S text:265 shift:(-10,5)
  bar:2001 at: 247 fontsize:S text:247 shift:(-10,5)
TextData=
  fontsize:S pos:(20,20)
  text:Ըստ ISTAT-ի տվյալների


## Արտաքին հղումներ
*http://www.comune.vacone.ri.it/ 
* Վիճակագրության ազգային ինստիտուտ 
* http://www.istat.it/english/ 

Կատեգորիա:Իտալիայի բնակավայրեր
Ակումոլի

**Ակումոլի** (), կոմունա Իտալիայում, տեղակայված է Լացիոյի մարզում, ենթարկվում է Ռիետիի վարչական կենտրոնին։
250px|մինի|աջից|Դիրքը Ռիետիի նահանգում
Բնակչությունը կազմում է 712 մարդ (2008), խտությունը կազմում է 8 մարդ/քառ. կմ։ Զբաղեցնում է 87 քառ. կմ տարածք։ Փոստային ինդեքս - 2011, հեռախոսային կոդ - 0746։
Բնակավայրի հովանավոր է համարվում Սուրբ Բիթա Վերգին Ադդոլորատան։

## Ժողովրդագրություն
Բնակչության դինամիկան

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:3500
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
PlotData=
  color:barra width:20 align:left
  bar:1861 from:0 till:2658
  bar:1871 from:0 till:2693
  bar:1881 from:0 till:2884
  bar:1901 from:0 till:2776
  bar:1911 from:0 till:3059
  bar:1921 from:0 till:2879
  bar:1931 from:0 till:2695
  bar:1936 from:0 till:2359
  bar:1951 from:0 till:2239
  bar:1961 from:0 till:1893
  bar:1971 from:0 till:1243
  bar:1981 from:0 till:985
  bar:1991 from:0 till:758
  bar:2001 from:0 till:724
PlotData=
  bar:1861 at: 2658 fontsize:S text:2.658 shift:(-8,5)
  bar:1871 at: 2693 fontsize:S text:2.693 shift:(-10,5)
  bar:1881 at: 2884 fontsize:S text:2.884 shift:(-10,5)
  bar:1901 at: 2776 fontsize:S text:2.776 shift:(-10,5)
  bar:1911 at: 3059 fontsize:S text:3.059 shift:(-10,5)
  bar:1921 at: 2879 fontsize:S text:2.879 shift:(-10,5)
  bar:1931 at: 2695 fontsize:S text:2.695 shift:(-10,5)
  bar:1936 at: 2359 fontsize:S text:2.359 shift:(-10,5)
  bar:1951 at: 2239 fontsize:S text:2.239 shift:(-10,5)
  bar:1961 at: 1893 fontsize:S text:1.893 shift:(-10,5)
  bar:1971 at: 1243 fontsize:S text:1.243 shift:(-10,5)
  bar:1981 at: 985 fontsize:S text:985 shift:(-10,5)
  bar:1991 at: 758 fontsize:S text:758 shift:(-10,5)
  bar:2001 at: 724 fontsize:S text:724 shift:(-10,5)
TextData=
  fontsize:S pos:(20,20)
  text:Ըստ ISTAT-ի տվյալների


## Կոմունայի վարչություն
* Հեռախոս։ 0746 80739
* Էլեկտրոնային փոստ։ անհայտ

## Արտաքին հղումներ
* Վիճակագրության ազգային ինստիտուտ 
* http://www.istat.it/english/ 

Կատեգորիա:Իտալիայի բնակավայրեր